CELEX: 62018CA0592
Language: el
Date: 2019-12-19 00:00:00
Title: Υπόθεση C-592/18: Απόφαση του Δικαστηρίου (ένατο τμήμα) της 19ης Δεκεμβρίου 2019 [αίτηση του College van Beroep voor het bedrijfsleven (Κάτω Χώρες) για την έκδοση προδικαστικής αποφάσεως] – Darie BV κατά Staatssecretaris van Infrastructuur en Milieu (Προδικαστική παραπομπή – Κανονισμός (ΕΕ) 528/2012 – Άρθρο 3, παράγραφος 1, στοιχεία α' και γ' – Έννοια του βιοκτόνου – Έννοια της δραστικής ουσίας – Βακτηριακό προϊόν το οποίο περιέχει το είδος Bacillus ferment – Τρόπος δράσης ο οποίος δεν είναι μόνο φυσικός ή μηχανικός – Έμμεση δράση – Χρονικό πλαίσιο εντός του οποίου δρα το προϊόν)

2.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 68/13
            
         
      Απόφαση του Δικαστηρίου (ένατο τμήμα) της 19ης Δεκεμβρίου 2019 [αίτηση του College van Beroep voor het bedrijfsleven (Κάτω Χώρες) για την έκδοση προδικαστικής αποφάσεως] – Darie BV κατά Staatssecretaris van Infrastructuur en Milieu
      (Υπόθεση C-592/18) (1)
      
      (Προδικαστική παραπομπή - Κανονισμός (ΕΕ) 528/2012 - Άρθρο 3, παράγραφος 1, στοιχεία α' και γ' - Έννοια του βιοκτόνου - Έννοια της δραστικής ουσίας - Βακτηριακό προϊόν το οποίο περιέχει το είδος Bacillus ferment - Τρόπος δράσης ο οποίος δεν είναι μόνο φυσικός ή μηχανικός - Έμμεση δράση - Χρονικό πλαίσιο εντός του οποίου δρα το προϊόν)
      (2020/C 68/10)
      Γλώσσα διαδικασίας: η ολλανδική
      
         Αιτούν δικαστήριο
      
      College van Beroep voor het bedrijfsleven
      
         Διάδικοι στην υπόθεση της κύριας δίκης
      
      Darie BV
      κατά
      Staatssecretaris van Infrastructuur en Milieu
      
         Διατακτικό
      
      
                  1)
               
               
                  Η έννοια του «βιοκτόνου» κατά το άρθρο 3, παράγραφος 1, στοιχείο α', του κανονισμού (ΕΕ) 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων, πρέπει να ερμηνευθεί ως καταλαμβάνουσα προϊόντα που περιέχουν ένα ή περισσότερα είδη βακτηρίων, ένζυμα ή άλλα συστατικά στοιχεία τα οποία, λόγω της ειδικής τους δράσης, κατ’ αρχήν δεν επιδρούν άμεσα στους επιβλαβείς οργανισμούς-στόχους αλλά στη δημιουργία ή στη διατήρηση ζωτικού περιβάλλοντος κατάλληλου για τους οργανισμούς αυτούς, στο μέτρο που τα προϊόντα αυτά συνεπάγονται δράση πέραν της απλής φυσικής ή μηχανικής δράσης, η οποία αποτελεί αναπόσπαστο μέρος αιτιώδους αλληλουχίας που έχει ως σκοπό να προκαλέσει ανασταλτικό αποτέλεσμα επί των εν λόγω οργανισμών.
               
            
                  2)
               
               
                  Το άρθρο 3, παράγραφος 1, στοιχείο α', του κανονισμού 528/2012 έχει την έννοια ότι το γεγονός ότι ένα προϊόν πρέπει να έρθει σε επαφή με τη σχετική επιφάνεια μόνον αφού προηγουμένως εξαλειφθούν οι επιβλαβείς οργανισμοί-στόχοι που βρίσκονται στην επιφάνεια αυτή δεν ασκεί επιρροή επί του χαρακτηρισμού του επίμαχου προϊόντος ως «βιοκτόνου» κατά την έννοια της εν λόγω διάταξης.
               
            
                  3)
               
               
                  Το άρθρο 3, παράγραφος 1, στοιχείο α', του κανονισμού 528/2012 έχει την έννοια ότι το χρονικό πλαίσιο εντός του οποίου δρα το προϊόν δεν ασκεί επιρροή επί του χαρακτηρισμού του προϊόντος αυτού ως «βιοκτόνου» κατά την έννοια της εν λόγω διάταξης.
               
            
         (1)  ΕΕ C 436 της 3.12.2018.